ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
இந்திய வேளாண் ஆராய்ச்சி கவுன்சிலின் – கரும்பு வளர்ப்பு நிறுவனத்திற்கு ஆனைமலை புலிகள் காப்பக அதிகாரி பாராட்டு
கோவையில் உள்ள இந்திய வேளாண் ஆராய்ச்சி கவுன்சிலின் கரும்பு உற்பத்தி நிறுவனம், “பழங்குடியினருக்கு அறிவுசார் அதிகாரமளித்தல்” என்ற இயக்கத்தையும், பழங்குடியினர் தொகுப்புத் திட்டத்தையும் ஆனைமலை புலிகள் காப்பகத்திற்குட்பட்ட அட்டகட்டியில் 5, ஜனவரி 2022 அன்று தொடங்கி உள்ளது.
இந்த நிகழ்ச்சியில் தொடக்க உரையாற்றிய ஆனைமலை புலிகள் காப்பகத்தின் துணை இயக்குனர் திரு.எம்.ஜி.கணேசன், பழங்குடியினர் தொகுப்புத் திட்டத்தை செயல்படுத்துவது என்ற இந்திய வேளாண் ஆராய்ச்சி கவுன்சிலின் – கரும்பு உற்பத்தி நிறுவனத்தின் முடிவை வரவேற்றார். இந்த நிறுவனம் புலிகள் காப்பகத்தில் தொலை தூரங்களில் வசிக்கும் பழங்குடியினரை அடையாளம் கண்டு அவர்களது நலனில் இயன்ற அளவு கவனம் செலுத்துவதாக அவர் கூறினார். மற்ற புலிகள் காப்பகங்கள் போலின்றி, ஆனைமலை புலிகள் காப்பகத்தில் பல்வேறு வகையான உள்ளூர் இன மக்கள் இங்கு பெருமளவு வசிப்பதாக அவர் குறிப்பிட்டார்.
ஆசிய யானைகளைக் கையாள்வதில் தங்களுக்குள்ள அபரிமிதமான ஆற்றலால், யானைகளுக்கு பயிற்சி அளிப்பதில் ‘மலாசர்’ பழங்குடியின மக்கள் பேருதவி புரிவதாக திரு.கணேசன் தெரிவித்தார். எனவே பழங்குடியின மக்களை பாதுகாப்பது வனப்பகுதியை பாதுகாப்பதற்கு இணையானது என்றும் அவர் கூறினார்.
நிகழ்ச்சியில் தலைமை உரையாற்றிய டாக்டர் ஹேமா பிரபா, பொதுப்பிரிவு மக்களுடன் ஒப்பிடுகையில், பழங்குடி மக்களின் எழுத்தறிவுத் திறன் மிகவும் குறைவாக உள்ளது என்றார். பழங்குடி மக்கள், குறிப்பாக பெண்கள் மற்றும் குழந்தைகள், தங்களது பொருளாதார வளர்ச்சி மற்றும் முன்னேற்றத்திற்கு மட்டுமின்றி, தங்களது கலாச்சாரத்தை பேணிக்காக்கவும் கல்வியறிவு முக்கியம் என்பதை உணர வேண்டும் எனவும் அவர் கேட்டுக் கொண்டார்.
பாதுகாப்பு அமைச்சகம்
எல்லைகளில் கட்டமைப்புப் பணிகளின் முன்னேற்றம் குறித்து பாதுகாப்புத் துறை அமைச்சர் திரு ராஜ்நாத்சிங் பரிசீலனை
நாட்டின் எல்லைப் பகுதிகளில் கட்டுமானப் பணிகள் நடைபெற்று வரும் பல்வேறு கட்டமைப்புத் திட்டங்கள் குறித்து மத்தியப் பாதுகாப்புத்துறை அமைச்சர் திரு ராஜ்நாத் சிங், இன்று உயர்நிலைக் கூட்டம் ஒன்றுக்கு தலைமை வகித்து பரிசீலனை செய்தார். இந்தக் கூட்டத்தில் பாதுகாப்புத்துறை செயலர் டாக்டர். அஜய்குமார் மற்றும் அமைச்சகத்தின் மூத்த அதிகாரிகளும் கலந்து கொண்டனர்.
எல்லைப்பகுதிகளில் முன்னிலைத் தொடர்புகளின் நிலை குறித்தும் பரிசீலிக்கப்பட்டது. தற்போது செயல்படுத்தப்பட்டு வரும் திட்டங்களை விரைந்து செயல்படுத்தவும், எல்லைப் பகுதிகளில் முக்கியமான சாலைகளையும், பாலங்களையும், சுரங்கங்களையும் அமைப்பதை விரைவுபடுத்துவதன் அவசியம் குறித்தும் விவாதிக்கப்பட்டது. 2018-19 நிதியாண்டுடன் ஒப்பிடுகையில், 2019-20 நிதியாண்டில் எல்லைப் பகுதி சாலைகளில் 30 சதவிகிதம் அதிகமான பணிகள் மேற்கொள்ளப்பட்டுள்ளன.
கோவிட் காரணமாக பல்வேறு கட்டுப்பாடுகள் இருந்த போதிலும், பல்வேறு திட்டங்களின் முன்னேற்றம் பாதிக்கப்படாத வகையில் எல்லைச் சாலை அமைப்பு, தொடர்ந்து அயராது பணியாற்றி வந்துள்ளது. எதிர்பாராத அளவிற்கு, பனிப்பொழிவு இருந்தபோதிலும் 60 ஆண்டு காலமாக இல்லாத அளவிற்கு எப்போதும் திறக்கப்படும் நாளுக்கு சுமார் ஒரு மாத காலம் முன்பாகவே அனைத்து முக்கிய கணவாய்களும், சாலைகளும் இந்த ஆண்டு திறந்து விடப்பட்டன. எல்லைச் சாலை அமைப்பு, பனி அகற்றும் வேலைகளை 149 சாலைகளில்  ஜம்மு காஷ்மீர், லடாக், இமாச்சலப்பிரதேசம், உத்தரகண்ட், சிக்கிம், அருணாச்சலப்பிரதேசம் ஆகிய இடங்களில் மேற்கொண்டது. இதனால் துருப்புகள் விரைவாக முன்னணிப் பகுதிகளுக்குச் செல்வதை உறுதிப்படுத்த முடிந்தது. எல்லைச் சாலை அமைப்பை அதன் சாதனைகளுக்காக பாதுகாப்புத்துறை அமைச்சர் பாராட்டினார். மேலும் அதிகப் பாராட்டுகளைப் பெறும் அளவிற்கு அவர்கள் சாதனை படைக்க வேண்டும் என்றும் அவர் கூறினார். எல்லைச் சாலை அமைப்பு, நவீன கருவிகள், இயந்திரங்கள் ஆகியவற்றை அறிமுகப்படுத்தியுள்ளது. வெற்றிகரமான முயற்சிகளுக்குப் பின்னர் புதிய கட்டுமான முறைகளைப் பயன்படுத்தி சிமெண்ட் தளம், நெகிழிப் பயன்படுத்துதல், ஜியோ துணி வகை பயன்படுத்துதல் போன்ற முறைகளையும், சரிவுகள் நிலை பெறுவதற்கான பல்வேறு உத்திகளையும் கையாண்டு வருகிறது. கார்டன் ரிசர்ச் ஷிப் பில்டர்ஸ் & இஞ்சினியர்ஸ்  நிறுவனத்துடன் ஒருங்கிணைந்து உள்நாட்டிலேயே தயாரிக்கப்பட்ட மாடுலர் பாலங்களும் பிரதமர் திரு. நரேந்திர மோடியின் “இந்தியாவில் தயாரிப்போம்” முயற்சியின் கீழ் , வெற்றிகரமாக பரிசோதனை முறையில் தயாரிக்கப்பட்டுள்ளன. முன்னணி பகுதிகளில் பாலங்கள் அமைப்பதில் இது ஒரு புரட்சிகரமான மாற்றத்தை ஏற்படுத்தும்.
தேசத்தின் பாதுகாப்பிற்காக அவர்கள் ஆற்றிவரும் பங்கு குறித்து எல்லைச் சாலைஅமைப்புக்கு திரு.ராஜ்நாத் சிங் பாராட்டு தெரிவித்தார்.
உள்துறை அமைச்சகம்
எல்லை பாதுகாப்பு படையின் 56வது உதய தின கொண்டாட்டம்
மத்திய உள்துறை இணை அமைச்சர் பங்கேற்பு
எல்லை பாதுகாப்பு படையின் 56வது உதய தினம் இன்று கொண்டாடப்பட்டது. இதில் மத்திய உள்துறை இணையமைச்சர் திரு நித்யானந்த் ராய் பங்கேற்று, வீரர்களின் அணிவகுப்பு மரியாதையை ஏற்றுக் கொண்டார்.
எல்லை பாதுகாப்பு படை, தனது 56வது உதய தினத்தை இன்று கொண்டாடியது. இந்த விழா தில்லி சாவ்லா முகாமில் நடந்தது. அப்போது நடைபெற்ற சிறப்பு அணிவகுப்பில் மத்திய உள்துறை இணையமைச்சர் திரு நித்தியானந்த் ராய் கலந்து கொண்டு அணிவகுப்பு மரியாதையை ஏற்றார்.
இந்நிகழ்ச்சியில் முப்படை தலைமை தளபதி ஜெனரல் பிபின் ராவத், எல்லை பாதுகாப்பு படை தலைமை இயக்குனர் திரு ராகேஷ் அஸ்தானா உட்பட பலர் கலந்து கொண்டனர்.
பணியின் போது உயிர் தியாகம் செய்த வீரர்களின் நினைவிடத்தில் மத்திய அமைச்சர் திரு நத்தியானந்த் ராய் மலர்வளையம் வைத்து மரியாதை செலுத்தினார். சிறப்பாக பணியாற்றிய வீரர்களுக்கு, அவர் வீரதீர பதக்கங்களை வழங்கினார். எல்லை பாதுகாப்பு படையின் ‘பார்டர்மேன்’ என்ற இ-இதழையும் அமைச்சர் வெளியிட்டார்.
இந்நிகழ்ச்சியில் மத்திய அமைச்சர் திரு நித்தியானந்த் ராய் பேசியதாவது:
கடுமையான சூழலிலும், நமது எல்லைகளை, தீரமிக்க பிஎஸ்எப் வீரர்கள் பாதுகாத்து வருகின்றனர். பணியின் போது உயிர் தியாகம் செய்த வீரர்களை வணங்குகிறேன். அவர்களால் தான் ஒவ்வொருவரும் பயமின்றி, நாட்டின் வளர்ச்சிக்கு பங்காற்றி வருகின்றனர். பிரதமர் திரு.நரேந்திர மோடி, மத்திய உள்துறை அமைச்சர் திரு அமித்ஷா ஆகியோர் பாதுகாப்பு படையினர் மீது நம்பிக்கை வைத்துள்ளார். உங்களால் நாடு பெருமை அடைகிறது.
இவ்வாறு அவர் கூறினார்.
----
(Visitor Counter : 160
மத்திய அமைச்சரவை
ஆந்திரபிரதேசம் விசாகப்பட்டினத்தில் இந்திய பெட்ரோலியம் மற்றும் எரிசக்தி கல்வி நிறுவனம் அமைக்க மத்திய அமைச்சரவை ஒப்புதல்.
ஆந்திரபிரதேச மாநிலம் விசாகப்பட்டினத்தில் இந்திய பெட்ரோலியம் மற்றும் எரிசக்தி நிறுவனத்தை தேசிய முக்கியத்துவம் வாய்ந்த நிறுவனமாக நாடாளுமன்ற சட்டத்தின் மூலம் அமைக்க பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்திய தொழில்நுட்ப நிறுவனங்களை போல ஆளுமை அமைப்பையும் பட்டம் வழங்குவதற்கான சட்டப்பூர்வ உரிமையையும் இந்த நிறுவனம் பெற்றிருக்கும் பெட்ரோலியம் மற்றும் எரிசக்தி ஆய்வுகளுக்கான “உயர்திறன் மையமாக” செயல்படுவதற்கு உரிய அந்தஸ்தை இதற்கான சட்டம் ஒன்று வழங்கும்.
இந்த கல்வி நிறுவனத்தை அமைக்க ரூ.655.46 கோடி செலவினத்திற்கு மத்திய அமைச்சரவை ஒப்புதல் அளித்துள்ளது. மேலும் நிறுவன வைப்பு நிதியாக ரூ.200 கோடி வழங்கவும் ஒப்புதல் அளித்தது.
2014ம் ஆண்டு ஆந்திர பிரதேச மறுசீரமைப்பு சட்டத்தின் 13வது பிரிவின்படி இந்த நிறுவனம் அமைக்க முடிவெடுக்கப்பட்டது. பெட்ரோலியத் துறையில் திறன்மிக்க தொழிலாளர்களை உருவாக்குவது, இந்தத் துறை வளர்ச்சிக்கு தேவையான ஆராய்ச்சி நடவடிக்கைகளை மேம்படுத்துவது ஆகியவற்றை நோக்கமாக கொண்டது இந்த நிறுவனம். இந்த நிறுவனத்தின் கல்வி மற்றும் ஆராய்ச்சி நடவடிக்கைகள் இதன் அருகில் அமைந்துள்ள கிருஷ்ணா- கோதவரி படுகை திட்டம், விசாகப்பட்டினம் எண்ணெய் சுத்திகரிப்பு ஆலை மற்றும் திட்டமிடப்பட்டுள்ள காக்கிநாடா பெட்ரோ வேதியியல் வளாகம் ஆகியவற்றிலிருந்து உதவி பெற்று வலுப்பெறும்.
பின்னணி
விசாகப்பட்டினம் மாவட்டத்தில் சப்பாவரம் ஒன்றியத்தில் இந்திய பெட்ரோலியம் மற்றும் எரிசக்தி கல்வி நிறுவனம் அமைக்க ஆந்திர பிரதேச அரசு 200 ஏக்கர் நிலத்தை இலவசமாக வழங்கியுள்ளது இந்த நிறுவனம் 2001 ஆந்திரபிரதேச சங்கங்கள் பதிவு சட்டத்தின்படி 18.04.2016 அன்று பதிவு செய்யப்பட்டுள்ளது. இந்த நிறுவனத்தின் தற்காலிக வளாகம் ஆந்திர பல்கலைகழக வளாகத்தில் அமைக்கப்பட்டு 2016-17ம் கல்வியாண்டில் 2 பட்டபடிப்பு வகுப்புகள் தொடங்கப்பட்டுள்ளன. பெட்ரோலியம் பொறியியல், வேதிப்பொறியியல் ஆகிய இந்த வகுப்புகள் ஒவ்வொன்றிலும் 50 மாணவர்கள் சேர்க்கப்படுவர். இந்த நிறுவனத்துக்கு வழிகாட்டும் பொறுப்பினை கரக்பூர் இந்திய தொழில்நுட்ப நிறுவனம் ஏற்றுக் கொண்டுள்ளது.
பாதுகாப்பு அமைச்சகம்
பாதுகாப்பு ஒத்துழைப்பை மேலும் வலுப்படுத்துவது குறித்து ஆஸ்திரேலிய பாதுகாப்புத்துறை அமைச்சருடன் புதுதில்லியில் ஜூன் 22 –ல் பாதுகாப்புத்துறை அமைச்சர் இருதரப்பு பேச்சுவார்த்தை நடத்துகிறார்
பாதுகாப்புத்துறை அமைச்சர் திரு ராஜ்நாத் சிங், நாளை புதுதில்லியில் ஆஸ்திரேலிய துணைப் பிரதமரும், பாதுகாப்புத்துறை அமைச்சருமான திரு ரிச்சர்ட் மார்லஸ் உடன் இருதரப்பு பேச்சுவார்த்தை நடத்தவுள்ளார். இருதரப்பு ஒத்துழைப்பை மேலும் வலுப்படுத்துவதற்கான முயற்சிகள். பிராந்திய மற்றும் உலகளாவிய பிரச்சினைகள் குறித்து பரஸ்பர நலன் சார்ந்த கருத்துக்களைப் பரிமாறிக் கொள்வார்கள்.
திரு ரிச்சர்ட் மார்ல்ஸ் தனது நான்கு நாள் இந்தியப் பயணத்தின் முதல் கட்டமாக நேற்று கோவா வந்தடைந்தார். அவர் இன்று கோவா கப்பல் கட்டும் தளத்தை பார்வையிட்டார். 2020 ஜூன் முதல் இந்தியாவும் ஆஸ்திரேலியாவும் ஒரு விரிவான பாதுகாப்பு கூட்டாண்மையைப் பகிர்ந்து கொண்டுள்ளன. இந்தோ-பசிபிக் பிராந்தியத்தில் தடையற்ற வெளிப்படையான முன்னேற்றத்தை அடிப்படையாக கொண்டு இந்த ஒத்துழைப்பு மேற்கொள்ளப்படுகிறது. முழு பிராந்தியத்தின் அமைதி முன்னேற்றம் ஆகியவற்றில் இரு ஜனநாயக நாடுகளும் பொதுவான ஆர்வத்தைக் கொண்டுள்ளன.
உள்நாட்டு விமானப் போக்குவரத்து அமைச்சகம்
2 நீர் விமான நிலையங்கள் மற்றும் 9 ஹெலிபோர்ட்கள் உட்பட 74 விமான நிலையங்களை இணைக்கும் 479 ஆர்.சி.எஸ்-உடான் வழித்தடங்கள் செயல்படுகின்றன
ஆர்.சி.எஸ்-உடான் மூலம் 123 லட்சத்துக்கும் மேற்பட்ட பயணிகள் பயனடைந்துள்ளனர்
30.06.2023 நிலவரப்படி, மண்டல இணைப்புத் திட்டம் - உடான் திட்டத்தை செயல்படுத்துவதற்காக தேர்ந்தெடுக்கப்பட்ட விமான ஆபரேட்டர்களுக்கு பிராந்திய விமான இணைப்பு நிதி அறக்கட்டளையிலிருந்து  ரூ.2729.11 கோடி சாத்தியக்கூறு இடைவெளி நிதி  விடுவிக்கப்பட்டுள்ளது.
உடான் திட்டத்தின் கீழ் நான்கு சுற்று ஏலத்தின் அடிப்படையில், 2 நீர் விமான நிலையங்கள் மற்றும் 9 ஹெலிபோர்ட்கள் உட்பட 74 விமான நிலையங்களை இணைக்கும் 479 வழித்தடங்கள் செயல்படுகின்றன. இதன் மூலம் 123 லட்சத்துக்கும் மேற்பட்ட பயணிகள் பயனடைந்துள்ளனர்.
சிவில் விமானப் போக்குவரத்துத் துறை அடுத்த ஐந்து ஆண்டுகளில் கணிசமாக வளர்ச்சியடையும். வளர்ச்சியின் சில பகுதிகள் பின்வருமாறு:
i. நாட்டில் 21 கிரீன்பீல்டு விமான நிலையங்களை செயல்படுத்த அரசு முடிவு செய்துள்ளது. இதில், 11 கிரீன்பீல்டு விமான நிலையங்கள் ஏற்கனவே செயல்பாட்டுக்கு வந்துள்ளன. ஆறு விமான நிலையங்களின் கட்டுமானப் பணிகள் நடைபெற்று வருகின்றன.
2. தொழில்துறை கணிப்புகளின்படி, அடுத்த ஐந்து ஆண்டுகளில் இந்தியாவில் ஆண்டுக்கு 1000 விமானிகள் தேவைப்படலாம். நாட்டில் விமானிகளின் எண்ணிக்கையை அதிகரிக்க, இந்திய விமான நிலைய ஆணையம்  பறக்கும் பயிற்சி அமைப்பு கொள்கையை தாராளமயமாக்கியுள்ளது.
iii. தொழில்துறை கணிப்புகளின்படி, முக்கிய உள்நாட்டு விமான நிறுவனங்கள் தங்கள் விமானங்களில் 900 க்கும் மேற்பட்ட சேர்க்கைகளைச் செய்ய வாய்ப்புள்ளது.
4. இத்திட்டத்தின் போது 1000 உடான் வழித்தடங்களை செயல்படுத்தவும், 2024 ஆம் ஆண்டிற்குள் நாட்டில் சேவையற்ற 100 விமான நிலையங்கள் / ஹெலிபோர்ட்கள் / நீர் விமான நிலையங்களை புதுப்பிக்க / மேம்படுத்தவும் அரசு இலக்கு நிர்ணயித்துள்ளது. உடான் என்பது சந்தை சார்ந்த ஒரு திட்டமாகும், அங்கு அதிக இடங்கள் / நிலையங்கள் மற்றும் வழித்தடங்களை உள்ளடக்கிய ஏல சுற்றுகள் அவ்வப்போது நடத்தப்படுகின்றன. குறிப்பிட்ட வழித்தடங்களில் தேவை குறித்த மதிப்பீட்டின் அடிப்படையில், ஆர்வமுள்ள விமான நிறுவனங்கள் உடான் திட்டத்தின் கீழ் ஏலத்தின் போது தங்கள் முன்மொழிவுகளை சமர்ப்பிக்கின்றன. உடானின் அங்கீகரிக்கப்பட்ட வழித்தடங்களில் சேர்க்கப்பட்டு, உடான் செயல்பாடுகளைத் தொடங்குவதற்கு மேம்படுத்தல் / மேம்பாடு தேவைப்படும் ஒரு விமான நிலையம், ' சேவையற்ற விமான நிலையங்களின் மறுமலர்ச்சி' திட்டத்தின் கீழ் உருவாக்கப்படுகிறது.
மத்திய சிவில் விமானப் போக்குவரத்து துறை இணையமைச்சர் ஜெனரல்  வி.கே.சிங்  இன்று மக்களவையில் ஒரு கேள்விக்கு எழுத்துப்பூர்வமாக அளித்த பதிலில் இந்த தகவலைத் தெரிவித்தார்.ANU/PKV/KPG
(Visitor Counter : 88
குடியரசுத் தலைவர் செயலகம்
குடியரசு தலைவர் நாளை சியாச்சின் இராணுவ முகாமிற்கு பயணம்
குடியரசு தலைவர் திரு. ராம் நாத் கோவிந்த் நாளை  சியாச்சின் இராணுவ முகாமிற்கு பயணம் மேற்கொள்ள உள்ளார். இவர், 2004 – ல், முன்னால் குடியரசு தலைவர் டாக்டர் எ.பி.ஜெ. அப்துல் கலாமிற்கு பிறகு, சியாச்சின் இராணுவ முகாமிற்கு பயணம் மேற்கொள்ளும் முதல் குடியரசு தலைவர் ஆவார். குடியரசு தலைவர் குமார் நிலைக்கு பயணம் மேற்கொள்வார்.
(Visitor Counter : 79
பாதுகாப்பு அமைச்சகம்
கொரோனாவுக்கு எதிராக போராடுவோருக்கு இந்தியா மரியாதை நிலம், வான், ஆழ்கடல் பகுதிகளில் மரியாதை செலுத்தியது இந்திய கடற்படை
கொரோனாவை கட்டுப்படுத்துவதற்காக போராடி வருவோருக்கு ஒட்டுமொத்த தேசத்துடன் இந்திய கடற்படை மே 3 ம் தேதி ஞாயிற்றுக்கிழமை இணைந்து நன்றி தெரிவித்து மரியாதை செலுத்தியது.
நிலப்பகுதி
கொரோனாவை கட்டுப்படுத்த போராடுவோருக்கு பாராட்டு. மூன்று பிரிவுகள்  அந்தமான், நிகோபார் படைப் பிரிவைச் சேர்ந்த கமாண்டர்கள் மூத்த கடற்படை அதிகாரிகள் இணைந்து சுகாதாரத் துறையினர், காவல் துறையினர், துப்புரவுப் பணியாளர்கள் கொரோனாவுக்கு எதிராக போராடும் மற்ற பணியாளர்களை சந்தித்து பாராட்டுக்களைத் தெரிவித்தனர்.
மனித சங்கிலி மூலம் உருவாக்கப்பட்ட வாழ்த்து சொற்கள்: கோவாவில் உள்ள ஐஎன்எஸ் ஹன்சா கடற்படை தளத்தில் கடற்படையைச் சேர்ந்த 1,500 வீரர்கள் இணைந்து மனித சங்கிலி மூலம், கொரோனா போராளிகளுக்கு சொற்களை உருவாக்கி வாழ்த்து தெரிவித்தனர்.
கடற்படை இசை நிகழ்ச்சி. காலையில் கொச்சி கப்பல் கட்டும் நிறுவனத்தின் எதிரே கொச்சியின் முக்கிய அடையாளமான விக்ராந்த்-வேண்டுருத்தி பாலம் அருகே நிறுத்தப்பட்டிருந்த போர்க்கப்பலில் இசை நிகழ்ச்சி நடத்தப்பட்டது. மும்பையில் நிறுத்தப்பட்டுள்ள முன்னாள் விமானந்தாங்கி போர்க்கப்பலான விராத்-திலும், விசாகப்பட்டினம் துறைமுகத்திலும் கடற்படை இசை நிகழ்ச்சிகள் நடத்தப்பட்டன.
வான்வழி
நன்றி தெரிவிக்கும் ஒரு அம்சமாக, கடற்படையின் சேட்டக் ரக ஹெலிகாப்டர்கள் மூலம், கொச்சி, விசாகப்பட்டினம், மும்பை, கோவா, அந்தமான்-நிகோபார் தீவு ஆகிய பகுதிகளில் உள்ள மருத்துவமனைகள் மீது மலர் தூவப்பட்டது.
கடற்பகுதி :
கடற்படையின் கிழக்குப் பிரிவு.
பணியில் ஈடுபடுத்தப்பட்டுள்ள கடற்படையின் ஜலஸ்வா கப்பல் மற்றும் சாவித்ரி கப்பல்கள், கொரோனாவுக்கு எதிராக தொடர்ந்து போராடுவோருக்கு கடலிலிருந்தவாறே மரியாதை செலுத்தின.
கடற்படையின் மேற்குப் பிரிவு
அரபிக்கடல் பகுதியில் பணியில் ஈடுபடுத்தப்பட்டுள்ள கப்பல்களில் பணியாற்றும் இந்திய கடற்படை வீரர்கள், கொரோனாவுக்கு எதிராக உறுதியுடன் போராடும் வீரர்களுக்கு தங்களது நன்றியையும், பாராட்டுக்களையும் தெரிவித்தனர்.
கர்வார் அருகே நிறுத்தப்பட்டுள்ள ஐஎன்எஸ் விக்ரமாதித்யா கப்பலில் உள்ள இந்திய கடற்படை வீரர்கள், கொரோனா போராளிகளுக்காக மனித சங்கிலி மூலம் சொற்களை ஏற்படுத்தி பாராட்டுக்களை தெரிவித்தனர்.
கடற்படையின் தெற்குப் பிரிவு. கொச்சியில் கடற்படையின் 7 அதிவேக இடைமறிப்பு கப்பல்கள், கொரோனா போராளிகளுக்கு நன்றி தெரிவிக்கும் வகையில் பேனரை வைத்திருந்தன.
நங்கூரமிடப்பட்ட கப்பல்களில் விளக்குகள் அலங்காரம்.
நாள்முழுவதும் பல்வேறு இடங்களில் நடத்தப்பட்ட நிகழ்ச்சிகளின் நிறைவாக, அந்தமான்-நிகோபார் தீவுகள் உள்ளிட்ட 9 துறைமுக நகரங்களில் இந்திய கடற்படையின் 25 போர்க்கப்பல்கள் மின்விளக்குகளால் அலங்கரிக்கப்பட்டிருந்தன. இரவு 7-30 மணிமுதல் பட்டொளி வீசச்செய்யும் துப்பாக்கிகளால் சுட்டும், ஒலியெழுப்பியும் கொரோனா போராளிகளுக்கு நன்றி தெரிவிக்கப்பட்டது.
சுற்றுச்சூழல் மற்றும் வனத்துறை அமைச்சகம்
பிரதமர் திரு நரேந்திர மோடியின் தலைமையில், துடிப்பான கிராமங்கள் திட்டத்தின் மூலம் எல்லைக் கிராமங்கள் முழுமையாக மேம்படுத்தப்படும் - மத்திய அமைச்சர் திரு பூபேந்தர் யாதவ்
பிரதமர் திரு நரேந்திர மோடியின் தலைமையில் துடிப்பான கிராமங்கள் திட்டத்தின் மூலம் எல்லைக் கிராமங்கள் முழுமையாக மேம்படுத்தப்பட்டு வலிமையான எல்லைக் கிராமங்கள் வளர்ச்சியடையும் என்று மத்திய சுற்றுச்சூழல் வனம் மற்றும் பருவநிலை மாற்றம், தொழிலாளர் மற்றும் வேலைவாய்ப்புத் துறை அமைச்சர் திரு.பூபேந்தர் யாதவ் கூறியுள்ளார். துடிப்பான கிராமங்கள் திட்டத்தின் ஒரு பகுதியாக 1400 எல்லையோர கிராமங்கள் கண்டறியப்பட்டு மத்திய அமைச்சர்கள் எல்லையோர கிராமங்களில் ஓர் இரவு தங்கி அங்குள்ள மக்கள் எதிர்கொள்ளும் பிரச்சனைகளைப் புரிந்து கொண்டு அவற்றுக்குத் தீர்வு காண நடவடிக்கை எடுப்பார்கள்.
துடிப்பான கிராமங்கள் திட்டத்தின் ஒரு பகுதியாக 2023 மார்ச் 3-4 இரண்டு நாள் பயணமாக லடாக்கிற்கு மத்திய அமைச்சர் பயணம் மேற்கொண்டார். அங்கு அவர் எல்லை கிராமங்களான சாகா பாஸ்சுர், ரெசாங்-லா, சுஷுல் உள்ளிட்ட கிராமங்களுக்குச் சென்றிருந்தார்.
சாங்தாங் கிராமத்தில், சாகா பாஸ்சுர் பகுதியில் லடாக்கில் பெண்களின் பாரம்பரிய நடனமான ஜப்ரோ நடனத்துடன் மத்திய அமைச்சருக்குப் பாரம்பரிய வரவேற்பு அளிக்கப்பட்டது. கூடாரங்களில் வாழ்ந்து சிறந்த பஷ்மினா கம்பளி தயாரிக்கும் நாடோடிகளான ரெபோ பழங்குடியினருடன் அமைச்சர் உரையாடினார். அவர்கள் எதிர்கொள்ளும் பிரச்சனைகள் குறித்துக் கேட்டறிந்தார். மத்திய அரசின் திட்டங்களின் பலன்கள் அவர்களை வந்தடையும் என மக்களுக்கு உறுதியளித்தார்.
பல்வேறு கிராமங்களின் பிரதிநிதிகள் மற்றும் ஆயர் சமூகத்தினர் அடங்கிய கூட்டத்தில் உரையாற்றிய மத்திய அமைச்சர், லடாக் யூனியன் பிரதேசம் உருவான பிறகு பல சாலைத் திட்டங்கள் முடிக்கப்பட்டதை சுட்டிக் காட்டினார். நீண்டகாலமாக நிலுவையில் உள்ள வேலைகள் விரைவாகக் கண்காணிக்கப்பட்டு வேலைகள் நடைபெற்று வருவதையும் கூறினார். லடாக்கில் பசுமை ஹைட்ரஜன் திட்டங்களுக்கு நிதி ஒதுக்கப்பட்டுள்ளதாகவும் லடாக்கில் சூரிய ஆற்றலைப் பயன்படுத்தி மக்களுக்கு வேலை வாய்ப்புகளை உருவாக்க சூரிய மின்சக்தி திட்டங்களை ஏற்படுத்த ரூ.27,000 கோடி ஒதுக்கீடு செய்யப்பட்டுள்ளதாகவும் திரு. பூபேந்தர் யாதவ் கூறினார்.
ரெசாங்-லாவில், திரு. யாதவ், ரெசாங்-லா போர் நினைவிடத்திற்குச் சென்று நாட்டைக் காக்கத் தங்கள் இன்னுயிரை ஈந்த தியாகிகளுக்கு அஞ்சலி செலுத்தினார்.
இந்திய-சீனா எல்லைக்கு அருகிலுள்ள சுஷுல் என்ற கிராமத்தில் மத்திய அமைச்சர் மக்களுடன் உரையாடி எல்லைக் கிராமங்கள் எதிர்கொள்ளும் அனைத்துப் பிரச்சினைகளையும் தீர்க்க மத்திய அரசு உறுதிபூண்டுள்ளது என்று உறுதியளித்தார்.
பின்னர் மத்திய அமைச்சர் லடாக் யூனியன் பிரதேசத்தின் துணை நிலை ஆளுநரை லேவில் சந்தித்தார். அங்கு இருவரும் லடாக்கின் நிலையான வளர்ச்சி தொடர்பான முக்கிய பிரச்சினைகள் குறித்து விரிவான விவாதங்களை மேற்கொண்டனர்.
இந்தத் தகவலை ஆங்கிலத்தில் படிக்க: https://pib.gov.in/PressReleasePage.aspx?PRID=1904394
நுகர்வோர் நலன், உணவு மற்றும் பொது விநியோகம் அமைச்சகம்
அக்டோபர் 30 வரை நெல் கொள்முதல் விவரம்: கடந்த ஆண்டை விட 23% அதிக கொள்முதல்
காரீப் சந்தைக் காலத்தில் அக்டோபர் 30-ஆம் தேதி வரை கடந்த ஆண்டை விடவும் 23 சதவீதம் கூடுதலாக நெல் கொள்முதல் செய்யப்பட்டிருப்பதாக மத்திய அரசு தெரிவித்துள்ளது.
நடப்பு காரீப் சந்தைக் காலத்தில் , பயிர்களை விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், அரியானா, உத்தரப் பிரதேசம், தமிழ்நாடு, உத்தரகாண்ட், சண்டிகர், ஜம்மு காஷ்மீர், குஜராத் மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு கடந்த 30-ஆம் தேதி வரை 197.19 லட்சம் மெட்ரிக் டன்னுக்கும் அதிகமாக நெல் கொள்முதல் செய்யப்பட்டுள்ளது. கடந்தாண்டு இதே காலகட்டத்தில் 159.76 லட்சம் மெட்ரிக் டன் நெல் கொள்முதல் செய்யப்பட்டிருந்தது.
இது கடந்தாண்டு இதே ஆண்டு காலகட்டத்தில் மேற்கொள்ளப்பட்ட கொள்முதலை விடவும் 23.43 சதவீதம் அதிகமாகும். இந்தாண்டில் இது வரையிலான 197.19 லட்சம் மெட்ரிக் டன் மொத்த கொள்முதலில், பஞ்சாப் மாநிலத்தில் மட்டும் 136.47 லட்சம் மெட்ரிக் டன் கொள்முதல் செய்யப்பட்டுள்ளது. இது மொத்த கொள்முதலில் 69.21 சதவீதம் ஆகும்.
நடப்பு காரீப் சந்தை காலத்தில் 16.62 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 37230.35 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான், மற்றும் ஆந்திரப் பிரதேசத்திலிருந்து 45.10 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
அதோடு, ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
குறைந்தபட்ச ஆதரவு விலையை விட சந்தை விலைகுறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய வேண்டுகோள் அடிப்படையில் ஒப்புதல் வழங்கப்படும்.
கடந்த 30-ஆம் தேதி வரையில் முன்னணி முகமைகளின் வாயிலாக அரசு சார்பில் ரூ.45.51 கோடி மதிப்பில் தமிழ்நாடு, மகாராஷ்டிரா, குஜராத், ஹரியானா மாநிலங்களில் சோயா பீன்ஸ், பாசிப்பருப்பு, உளுத்தம் பருப்பு, நிலக்கடலை ஆகியவை 4811 விவசாயிகளிடம் இருந்து 7966 மெட்ரிக் டன் அளவுக்கு கொள்முதல் செய்யப்பட்டுள்ளது. அதே போல தமிழ்நாடு, கர்நாடகா மாநிலங்களைச் சேர்ந்த 3961 விவசாயிகளிடம் இருந்து ரூ.52.40 கோடி ரூபாய் என குறைந்த பட்ச ஆதரவு விலையில் 5089 மெட்ரிக் டன் கொப்பரை கொள்முதல் செய்யப்பட்டுள்ளது.
பஞ்சாப், ஹரியானா, ராஜஸ்தான் மற்றும் மத்தியப் பிரதேசம், தெலங்கானா ஆகிய மாநிலங்களில் குறைந்த பட்ச ஆதரவு விலையில் பருத்தி கொள்முதல் சுமூகமாக நடந்து கொண்டிருக்கிறது. 30.10.2020 வரை, 114376 விவசாயிகளிடமிருந்து, 603711 பருத்தி பேல்கள், ரூ. 176068 லட்சத்துக்கு கொள்முதல் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: : https://pib.gov.in/PressReleasePage.aspx?PRID=1669119
-----
(Visitor Counter : 102
சிறப்பு சேவைகள் மற்றும் கட்டுரைகள்
மத்திய உள்துறை அமைச்சர் திரு அமித் ஷா புதுவை பல்கலைக்கழக கல்விக் கட்டிடங்களுக்கு அடிக்கல் நாட்டுகின்றார்
புதுவை பல்கலைக்கழகத்தின் துணைவேந்தர் பேராசிரியர் குர்மீத் சிங், 2017 ஆம் ஆண்டு புதுவைப் பல்கலைக்கழகத்தின் தலைமைப் பொறுப்பை ஏற்றதிலிருந்து பல்கலைக்கழக வளாகக் கட்டிடங்களையும் உள்கட்டமைப்பையும் விரிவுபடுத்துவதில் தொடர்ந்து முயற்சிகளை மேற்கொண்டு வருகிறார். கடந்த ஐந்தாண்டுகளாக நடைபெற்று வரும் முன்னேற்றங்களுக்கு மேலும் மெருகூட்டும் வகையில், மாண்புமிகு மத்திய உள்துறை அமைச்சர் திரு.அமித் ஷா அவர்கள் 24 ஏப்ரல் 2022, ஞாயிறன்று ரூ.48.66 கோடி மதிப்பிலான மூன்று கல்விக் கட்டடங்களுக்கு அடிக்கல் நாட்டுகிறார். இயற்பியல் மற்றும் வேதியியல் துறையின் இணைப்புக் கட்டடங்களுக்கும், பல்கலைக்கழகத்தின் முதன்மை வளாகத்தில் உள்ள உணவு அறிவியல் மற்றும் தொழில்நுட்பத் துறைக்கான புதிய கட்டடத்திற்கும் அடிக்கல் நாட்டப்படும்.
இந்நிகழ்ச்சியில், மாண்புமிகு, புதுச்சேரி துணைநிலை ஆளுநரும், புதுவைப் பல்கலைக்கழக முதன்மை தலைவருமான டாக்டர்  தமிழிசை சௌந்தரராஜன், மாண்புமிகு புதுச்சேரி முதலமைச்சர் திரு. என்.ரங்கசாமி, மாண்புமிகு அமைச்சர்கள், நாடாளுமன்ற உறுப்பினர்கள், புதுவைப் பல்கலைக்கழகத் துணைவேந்தர் பேராசிரியர் குர்மீத் சிங், மாண்புமிகு சட்டமன்ற உறுப்பினர்கள் ஆகியோர் கலந்து கொண்டு சிறப்புரையாற்றுகின்றனர்.
இயற்பியல் துறையின் இணைப்புக் கட்டிடம்:
இயற்பியல் துறைக்கான இணைப்புக் கட்டடங்கள், ரூ.13.30 கோடி மதிப்பீட்டில் 2835 சதுர மீட்டர் பரப்பளவில் கட்டப்படவுள்ளன. இந்த ஜி+3 பலமாடிக் கட்டடத்தில், இயற்பியல் துறைச் சார்ந்த கல்விச் செயல்பாடுகளுக்குத் தேவையான நிபுணத்துவம் கொண்ட அனைத்து அதிநவீன வசதிகளும் இருக்கும்.
வேதியியல் துறையின் இணைப்புக் கட்டிடம்:
வேதியியல் துறைக்கான இணைப்புக் கட்டடங்கள் ரூ.15.58 கோடி மதிப்பீட்டில் 3260 சதுர மீட்டர் பரப்பளவில் கட்டப்படவுள்ளன. இந்த ஜி+3 பலமாடிக் கட்டடத்தில், வேதியியல் துறை சார்ந்த கல்விச் செயல்பாடுகளுக்குத் தேவையான நிபுணத்துவம் கொண்ட அனைத்து அதிநவீன வசதிகளும் இருக்கும்.
உணவு அறிவியல் மற்றும் தொழில்நுட்பத்துறைக் கட்டிடம் :
உணவு அறிவியல் மற்றும் தொழில்நுட்பத் துறைக்கான கட்டடத்திற்கு அடிக்கல் நாட்டப்படும். ரூ.19.78 கோடி மதிப்பீட்டில் 4909.60 சதுர மீட்டர் பரப்பளவில், உணவு அறிவியல் மற்றும் தொழில்நுட்பத் துறைக்குத் தேவையான அனைத்து அதிநவீன வசதிகளுடன் கூடிய ஜி+3 அடுக்குகளைக் கொண்ட கட்டடம் கட்டப்படும்.
இந்தக் கட்டிடங்கள் அனைத்தும் மாற்றுத் திறனாளிகளுக்கு இணக்கமானதாகவும், பயனாளர்களுக்கு ஏற்றதாகவும் இருக்கும். இப்பகுதிகளில் ஒரு நல்ல சூழலை உருவாக்க தோட்டக்கலை மற்றும் நிலத்தோற்றப் பணிகள் மேற்கொள்ளப்பட்டு வருகின்றன.
புதுச்சேரி பல்கலைக்கழகத்தின் மூன்று கட்டிடங்களுக்கு அடிக்கல் நாட்டு விழாவுடன், புதுச்சேரியில் உள்ள ஸ்ரீ அரவிந்தர் ஆசிரமத்தில் ஏற்பாடு செய்யப்பட்டுள்ள தத்துவமேதை ஸ்ரீ அரவிந்தரின் 150 வது பிறந்த நாள் விழாவும் 2022 ஏப்ரல் 24 அன்று புதுவை பல்கலைக்கழக மாநாடு மற்றும் கலாச்சார மையத்தில் நடைபெறுகிறது, இதில் மாண்புமிகு மத்திய உள்துறை அமைச்சர் திரு அமித் ஷா, அவர்கள் சிறப்பு விருந்தினராகக் கலந்து கொள்கிறார்.
பாதுகாப்பு அமைச்சகம்
நவம்பர் 7-11 வரை புதுதில்லியில் ராணுவத் தலைமைத் தளபதிகளின் உச்சிமாநாடு
இந்திய ராணுவத்திற்கான கொள்கை முடிவுகளை எடுப்பதில் முக்கிய அங்கம் வகிக்கும் வகையிலான விஷயங்களை விவாதிக்கும் ராணுவத் தலைமைத் தளபதிகளின் உச்சிமாநாடு ஆண்டுதோறும் இரு முறை நடைபெறுகிறது. அந்த வகையில் நடப்பாண்டின் இரண்டாவது உச்சிமாநாடு புதுதில்லியில் வரும் 7 முதல் 11-ஆம் தேதி வரை நடைபெற உள்ளது. அனைத்து ராணுவத் தலைமைத் தளபதிகள், இதர உயர் அதிகாரிகள் உள்ளிட்ட இந்திய ராணுவத்தின் மூத்த அதிகாரிகள் கலந்து கொள்ளும் இந்த நிகழ்ச்சி, ராணுவ விவகாரங்கள் துறை மற்றும் பாதுகாப்புத் துறை அதிகாரிகளோடு இந்திய ராணுவத்தின் மூத்த தலைவர்கள் கலந்துரையாடுவதற்கான மன்றமாகவும் திகழும்.
தற்போதைய/ வளர்ந்து வரும் பாதுகாப்பு மற்றும் நிர்வாக அம்சங்கள் பற்றி இந்திய ராணுவத்தின் முக்கிய தலைவர்கள் மாநாட்டின் போது ஆலோசனை நடத்துவதோடு, இந்திய ராணுவத்தின் எதிர்கால திட்டங்கள் குறித்தும் விவாதிப்பார்கள். எதிர்கால ஆயத்தப் படைக்கான தேவைகள், திறன் மேம்பாடு மற்றும் நவீனமயமாக்கலில் முன்னேற்றம், இந்திய ராணுவத்தின் மேம்பட்ட செயல்பாட்டுத் திறனுக்கானத் திட்டம், தற்சார்பு இந்தியாவை ஊக்குவிப்பது தொடர்பான மாற்றங்கள், புதிய மனிதவள மேம்பாட்டு கொள்கையின் அமலாக்கம் மற்றும் முற்போக்கு ராணுவ பயிற்சியின் எதிர்கால சவால்கள் போன்ற விஷயங்கள் மாநாட்டில் ஆலோசிக்கப்படும்.
“தற்கால இந்திய- சீன உறவுகள்”, “தேசிய பாதுகாப்பிற்கான தொழில்நுட்ப சவால்கள்” ஆகிய தலைப்புகளில் நிபுணர்களின் சொற்பொழிவு உள்ளிட்ட நிகழ்ச்சிகளுக்கும் ஏற்பாடு செய்யப்பட்டுள்ளது.
நவம்பர் 10-ஆம் தேதி மத்திய பாதுகாப்பு அமைச்சர் திரு ராஜநாத் சிங், தலைமைத் தளபதிகளுடன் கலந்துரையாடவிருக்கிறார். ராணுவத் தலைமைத் தளபதி, இந்திய கடற்படை மற்றும் இந்திய விமானப்படையின் தலைமை தளபதிகளும் உரையாற்றுவார்கள்.